**VZOREC POGODBE RSK OŠ / RSK SŠ 2015**

**Javna agencija za knjigo Republike Slovenije si pridržuje pravico sprememb priloženega vzorca pogodbe pred podpisom pogodbe. Končna verzija pogodbe bo vsebovala vse pogoje in obveznosti JAK ter izvajalca (prejemnika sredstev), zavezujoče v okviru slovenske zakonodaje.**

**JAVNA AGENCIJA ZA KNJIGO REPUBLIKE SLOVENIJE**, Metelkova 2b, 1000 Ljubljana, matična številka: 3367622000, davčna številka: 68569203, podračun pri UJP št.: 01100-6000027474, ki jo zastopa direktor Aleš Novak (v nadaljevanju: JAK)

in

**XX, XX, XX** (v nadaljevanju: izvajalec), ki ga zastopa XX, XX, davčna številka XX, bančni račun št. XX, odprt pri banki XX,

skleneta

**POGODBO št. XX**

**o financiranju in izvedbi kulturnega projekta**

**»Rastem s knjigo OŠ in SŠ 2015« z oznako JR5–RSK OŠ in SŠ–2015;**

**Področje RASTEM S KNJIGO ZA OSNOVNOŠOLCE (RSK OŠ) za leto 2015 oz.**

**Področje RASTEM S KNJIGO ZA SREDNJEŠOLCE (RSK SŠ) za leto 2015**

**1. člen**

Pogodbeni stranki ugotavljata, da je bil kulturni projekt »Rastem s knjigo OŠ in SŠ 2015«; Področje: Rastem s knjigo za osnovnošolce (RSK OŠ) / Rastem s knjigo za srednješolce (RSK SŠ) za leto 2015 izvajalca **XX,** izbran na podlagi Javnega ciljnega razpisa za izbor kulturnih projektov »Rastem s knjigo OŠ in SŠ 2015« (Uradni list RS, št. XX/2015 z dne 17. 4. 2015; z oznako JR5–RSK OŠ in SŠ–2015) in uvrščen v program financiranja na predlog strokovne komisije za literarne prireditve in razvijanje bralne kulture z odločbo št. XX z dne XX.

**2. člen**

S to pogodbo se JAK zavezuje, da bo financirala, izvajalec pa, da bo izvedel kulturni projekt »Rastem s knjigo OŠ in SŠ 2015«; Področje: Rastem s knjigo za osnovnošolce (RSK OŠ) / Rastem s knjigo za srednješolce (RSK SŠ) za leto 2015, določen v 4. členu te pogodbe.

Izvajalec bo kulturni projekt Rastem s knjigo za osnovnošolce (RSK OŠ) / Rastem s knjigo za srednješolce (RSK SŠ) za leto 2015 izvedel skladno s prijavo na javni razpis v letu 2015.

JAK bo financirala kulturni projekt Rastem s knjigo za osnovnošolce (RSK OŠ) / Rastem s knjigo za srednješolce (RSK SŠ) za leto 2015 skladno z namenom, cilji in kriteriji javnega razpisa.

Rok za doseganje ciljev je konec šolskega leta 2015/2016.

**3. člen**

Predmet pogodbe je ureditev medsebojnih pravic in obveznosti pogodbenih strank glede financiranja knjižne izdaje:

**XX, XX, XX**

Izvajalec bo knjigo z naslovom **XX** dobavil najkasneje **do 20. avgusta 2015** v nakladi XX izvodov, skladno s prijavo na javni razpis JR5–RSK OŠ in SŠ–2015 in 6. členom te pogodbe.

V primeru, da izvajalec naknadno ugotovi, da v pogodbeno določenem roku ne bo mogel izvesti dobave knjige, je dolžan o razlogih za zamudo oziroma nezmožnost izpolnitve pogodbe nemudoma obvestiti JAK in v obrazložitvi utemeljiti podaljšanje roka dobave knjige, saj v nasprotnem primeru izgubi pravico do sredstev po tej pogodbi.

Točen kraj in čas dobave boste pogodbenici določili najkasneje do 10. avgusta 2015.

**4. člen**

JAK bo na podlagi te pogodbe sofinancirala naslednji kulturni projekt:

|  |  |
| --- | --- |
| **Izvajalec** | **XX, XX, XX** |
| **Naslov knjige** | ***XX*** |
| **Avtor besedila** | **XX** |
| **Avtor ilustracij** | **XX** |
| **Odkupna naklada (število izvodov)** | XX |
| **Avtorski honorar za avtorja besedila in ilustratorja (skupaj bruto vrednost)** | XX EUR |
| **Sofinanciranje JAK - skupaj** | **XX EUR** |

JAK bo zagotovila izvajalcu sredstva za izvedbo kulturnega projekta RSK OŠ / RSK SŠ 2015 v višini **XX EUR** v skladu s 5. členom pogodbe.

**5. člen**

Višina sofinanciranja JAK kot posrednega proračunskega uporabnika iz 4. člena te pogodbe se lahko spremeni v primeru spremembe državnega proračuna (rebalansa proračuna za leto 2015) oz. drugih javno-finančnih ukrepov države v letu 2015.

JAK bo izvajalcu nakazala pogodbena sredstva iz 4. člena te pogodbe najkasneje v 30-ih dneh po prejemu popolno izpolnjenega **Zahtevka za izplačilo na obrazcu JAK z obveznimi prilogami.** Predpogoj za izstavitev Zahtevka za izplačilo je obojestranski podpis pogodbe. Zahtevek za izplačilo mora pred izplačilom potrditi skrbnik pogodbe s strani JAK.

JAK bo kot dokazilo o namenski porabi dodeljenih in že izplačanih upravičenih stroškov iz 4. člena te pogodbe in javnega razpisa JR5-RSK OŠ in SŠ-2015 štela upravičene stroške do višine subvencije, in sicer:

* zahtevka za izplačilo na originalnem obrazcu JAK, ki vsebuje vsebinsko in finančno poročilo o realizaciji kulturnega projekta,
* kopije avtorskih pogodb z avtorji besedila / avtorjem ilustracij,
* potrdila oz. kopije o plačanem strošku avtorskega honorarja avtorjem besedila / avtorju ilustracij,
* potrdila oz. kopije računov in drugih dokazil o plačanih preostalih upravičenih stroških projekta, navedenih na oddanem zahtevku za izplačilo.

V kolikor bo JAK kadarkoli v času izvajanja projekta ali kasneje ugotovila, da je izvajalec račun, ki ga je uveljavil kot strošek tega projekta, uveljavil še v kateremkoli drugem projektu/programu, ki ga sofinancira JAK, bo prenehala obveznost JAK do prejemnika sredstev, prejemnik sredstev pa bo moral že prejeta sredstva vrniti na račun JAK, skupaj z zamudnimi obrestmi.

JAK bo sredstva iz prejšnjega odstavka nakazala na bančni račun izvajalca št. XX, odprt pri banki XX.

Izvajalec lahko črpa finančna sredstva za leto 2015 po tej pogodbi v proračunskem letu 2015.

Zahtevek za izplačilo mora izvajalec predložiti JAK **najkasneje do 16. novembra 2015.**

**6. člen**

Izvajalec je dolžan na zunanji platnici knjige ali v kolofonu navesti, da gre za darilno izdajo knjige; v kolofonu mora navesti naklado, v kateri je bila knjiga natisnjena, in navesti Javno agencijo za knjigo Republike Slovenije kot financerja, in sicer na isti strani knjige, kot je navedba CIP-Kataložni zapis o publikaciji.

Izvajalec je dolžan na naslovnici knjige natisniti logotip JAK in logotip projekta Rastem s knjigo.

Izvajalec zagotavlja, da bo vsak izvod knjige zavarjen v PVC folijo.

Izvajalec mora:

* nad kolofonom natisniti **logotip JAK** in **logotip projekta Rastem s knjigo** in pod notranjim naslovom (na 2. ali 3. strani) natisniti **kratko besedilo**, ki ga JAK predloži izvajalcu ob podpisu pogodbe;

* na začetku knjige dodati **spremno/uvodno besedo avtorja**, kot nagovor in spodbudo sedmošolcem/dijakom prvih letnikov za prebiranje njegove knjige;
* pripraviti **predstavitveni** **film** o vsebini knjige z avtorjem in ilustratorjem, lahko tudi urednikom knjige najkasneje do 1. septembra 2015;
* natisniti **200 izvodov plakatov (v barvni tehniki, format najmanj v velikosti 48 X 68 cm)** **naslovnice izbrane knjige** v okviru projekta RSK OŠ / RSK SŠ 2015 ter jih dostaviti JAK za promocijo projekta, skupaj z izvodi knjig, najkasneje do 20. avgusta 2015.

***Izvajalec mora s strani JAK pridobiti potrditev zgoraj navedenih obveznosti pred oddajo v tisk (knjiga, plakat, spremna beseda, logotipi itd.) in v primeru predstavitvenega filma predložiti v potrditev predlog vsebine.***

Izvajalec se zaveže, da bo pri predstavitvah kulturnega projekta v slovenski in mednarodni javnosti navajal Javno agencijo za knjigo Republike Slovenije kot financerja projekta RSK OŠ / RSK SŠ iz te pogodbe in je **dolžan objaviti logotip JAK in logotip projekta Rastem s knjigo,** objavljen na spletni strani.

Izvajalec soglaša, da JAK javno objavi podatke o sofinanciranem projektu izvajalca. Izvajalec dovoli JAK objavljanje naslovnice ter vsebinske predstavitve izbrane knjige v promocijske namene projekta »RASTEM S KNJIGO« oz. v okviru programov in projektov razvijanja bralne kulture.

Izvajalec je dolžan skleniti z avtorjem besedila avtorsko pogodbo vsaj v višini avtorskega honorarja, ki je predvidena v 4. členu te pogodbe, ter stimulativno ovrednotiti tudi morebitno avtorsko delo ilustratorja.

**7. člen**

Izvajalec lahko uporabi prejeta sredstva le za namen, določen s to pogodbo. JAK lahko odstopi od pogodbe, če izvajalec ni porabil sredstev skladno z namenom, določenim s to pogodbo, ali če se izvajalec ni držal roka dobave knjige iz 7. člena te pogodbe.

JAK ima pravico kadarkoli preverjati namensko porabo sredstev, izplačanih po tej pogodbi, ter preverjati dokumentacijo, povezano s pogoji in kriteriji, navedenimi v javnem razpisu iz 1. člena te pogodbe.

V primeru:

- nenamenske porabe po tej pogodbi dodeljenih sredstev,

- ugotovitve, da je izvajalec sredstva pridobil na podlagi neresničnih podatkov,

- da izvajalec sredstev krši druga določila te pogodbe,

je izvajalec dolžan, v roku 30 dni od poziva JAK, vrniti prejeta sredstva oziroma sorazmerni del prejetih sredstev skupaj z zakonitimi zamudnimi obrestmi, natečenimi od dneva izplačila sredstev do dneva vračila.

**8. člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali

– za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

**9. člen**

S strani JAK je skrbnica te pogodbe ga. Tjaša Urankar Dornik.

S strani izvajalca je skrbnik te pogodbe XX.

**10. člen**

Pogodbeni stranki sta soglasni, da je izpolnitev te pogodbe vezana na proračunske zmogljivosti JAK kot posrednega proračunskega uporabnika. Če pride do spremembe v finančnem načrtu ali programu dela JAK oziroma do proračunskih ukrepov, ki neposredno vplivajo na to pogodbo, sta stranki soglasni, da s sklenitvijo aneksa pogodbo ustrezno spremenita.

**11. člen**

JAK lahko spremeni pogodbo, če se bistveno spremenijo okoliščine in pogoji za izvajanje pogodbe. Morebitne spremembe pogodbenih določil bosta pogodbeni stranki urejali z aneksi k tej pogodbi.

**12. člen**

Morebitne spore, ki bi nastali pri izvajanju pogodbe, bosta pogodbeni stranki reševali sporazumno. V primeru, da spora ne bi mogli rešiti sporazumno, bo o njem odločalo stvarno pristojno sodišče v Ljubljani.

**13. člen**

Ta pogodba stopi v veljavo z dnem, ko jo podpišeta obe pogodbeni stranki.

Pogodba je sestavljena v treh (3) istovetnih izvodih, od katerih prejme izvajalec en (1) izvod, JAK pa dva (2) izvoda.

|  |  |
| --- | --- |
| Pogodbena stranka: | Pogodbena stranka: |
| XX | Javna agencija za knjigo  Republike Slovenije |
| Zastopnik | Direktor |
| XX | Aleš Novak |
|  |  |
| Datum podpisa:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Datum podpisa:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Številka zadeve: XX